🌠دَستُونکّ
تْرُکّگ ءُ تْرامبلَگ ءُ تْرونگلیں تَر لاسی تِْرپَگ
ھانلؔ ءِ تْرانگ ءُ تْرھتال ءِ تَمردیں تْرَکّگ
تِْرکّ پہ تِْرکّ تْرانگ ءِ تِْرکّاں پہ تِْرکے تْرِکّیناں
کہ بِہ تِْرُکّ ایت،بِہ تْرِنگ ایت،بِہ تْراس ایت “تْرہ اِتگ”
تْراپکُنیں تْرانج ءُ تْرَپُونزّ تْراپَلیں تْراپانی توار
تْرُنجگ ءُ تْرَپلَگّ ءُ تْرَھکگیں تْرانی تْرَکّگ
تْرامبلاں تْراش ءُ بِہ تْراکین پہ تْرَھینوکیں تْرَشوک
بلے تَر تْرامبلگ اِنت تْرامبلیں تْرامبانی تْرَھگ
تْرُجّ اِت اَنت تْرُجّ اِتگیں تْرُنج ماں تْرُنجیں بنداں
تْرُند کجّائی ءُ تْرُند کشّی ءِ تانسر تْرُجگّ
تْرامبلیں تْرَمپّ تْرِپولاسیں تْرَپیشّگ تْرادیں
ماں تْرِپوکیں تْرَگ ءُ تْرَشتاپاں تْرھینگ تْروھگ
ترا تْرھگیج تْرھین ایت تئی تْراناں گوں تْرھاں
تْرُسّو تْراس ایت کہ تْرہ ایت تْرھکش ءِ تْرادانی تْرسگ
تْراپ کنان ءُ تْرپ ءُ تْرینزّان اَنت تْرم ءِ تْرونگلیں تْرمپ
تْراسگ ءُ تْرانجگ اِنت تازی تْرس ءُ تْرُندیں تْرانگ
تْران ءُ تْرنداپ سیدؔ تْرانگ ءَ تْردّین اَنت تْرَسیں
تْرادیں تْرھتال تْرھمبازیں تْرمانی تْردّگ
دُبّی
18،جولائی1968ء
📜سیدھاشمیؔ